ai4bharat/Pralekha huggingface dataset:
ஜல்சக்தி அமைச்சகம்
நீர்வளம் குறைவதைத் தடுக்கவும், மழைநீர் சேகரிப்பை ஊக்குவிக்கவும் மத்திய அரசின் நடவடிக்கைகள்
நீர்வளம் மாநிலப் பட்டியலில் உள்ளதால், நீர்ப்பாதுகாப்பு மற்றும் நீர்வளங்களைத் திறம்பட்ட முறையில் மேலாண்மை செய்யும் நடவடிக்கைகள் சம்பந்தப்பட்ட மாநில அரசுகளால் மேற்கொள்ளப்படுகின்றன. மாநில அரசுகளுக்கு உதவும் வகையில் மத்திய அரசு தொழில்நுட்பம் மற்றும் நிதி ஆதரவைப் பல்வேறு திட்டங்களுக்கு வழங்கி வருகிறது. நாடு முழுவதும் மழைநீர் சேரிப்புக்காக மத்திய அரசு சிறப்புத் திட்டங்களை செயல்படுத்துகிறது.
ஜல்சக்தி அமைச்சகம், வேளாண் அமைச்சகம், ஊரக வளர்ச்சி அமைச்சகம், பஞ்சாயத்து ராஜ் அமைச்சகம், வீட்டுவசதி அமைச்சகம் ஆகியவையும் மாநில அரசுகளும் மழைநீர் சேகரிப்பில் பங்காற்றுகின்றன. நீர்வளம் குறைவதைத் தடுப்பது மற்றும் மழைநீர் சேகரிப்புக்காக மத்திய அரசு மேற்கொள்ளும் முயற்சிகள் தொடர்பான தகவல்கள்
http://jalshakti-dowr.gov.in/sites/default/files/Steps_to_control_water_depletion_Feb2021.pdf என்ற இணையதள இணைப்பில் விரிவாக இடம்பெற்றுள்ளன.
நீர்ப்பாதுகாப்பு, செயற்கைக்கோள் அடிப்படையில் நீர்நிலைகள் தொடர்பான புவி ஆய்வு, அனைத்து மாவட்டங்களிலும் ஜல்சக்தி மையங்களை அமைத்தல், வனப்பரப்பு குறைதலைத் தடுத்தல், விழிப்புணர்வு நடவடிக்கைகள் ஆகியவற்றை முக்கிய நோக்கமாகக் கொண்டு ஜல்சக்தி அபியான் திட்டத்தின்கீழ் மழைநீர் சேகரிப்பு பணிகள் செயல்படுத்தப்படுகின்றன.
ஜல்சக்தி அபியான் திட்டத்தின்கீழ், மழைநீர் சேகரிப்பு இயக்கம் நாடு தழுவிய அளவில் 29.03.2022 அன்று தொடங்கப்பட்டது. இதன்கீழ் தற்போது வரை நீர்த்தொடர்பான 39.46 லட்சம் பணிகள் நாடுமுழுவதும் மேற்கொள்ளப்பட்டுள்ளன. நீர்த்தொடர்பான பணிகளுக்காக மகாத்மா காந்தி தேசிய ஊரக வேலை உறுதித் திட்டத்தின்கீழ், ரூ.23.37 ஆயிரம் கோடி செலவிடப்பட்டுள்ளது.
மாதிரி கட்டட துணைச்சட்டம் 2016-ன் கீழ், மழைநீர் சேகரிப்பு அம்சமும் கட்டடங்களில் இடம்பெற வேண்டும் என்பது சேர்க்கப்பட்டு அது அனைத்து மாநிலங்களுக்கும் மத்திய வீட்டுவசதி அமைச்சகத்தால் அனுப்பப்பட்டுள்ளது. இந்தச் சட்டத்தின்கீழ், மழைநீர் சேகரிப்பு தொடர்பான சிறந்த நடைமுறைகளை ஊக்குவிக்கவும், இதை மேற்கொள்ளாவிட்டால் அபராதம் விதிக்கவும் உள்ளாட்சி அமைப்புகளுக்கு அதிகாரம் அளிக்கப்பட்டுள்ளது. மத்திய நிலத்தடி நீர் வாரியம் மாநில அரசுகளுடன் ஆலோசனை நடத்தி, நிலத்தடி நீர் பெருக்கத்திற்கான செயல்திட்டத்தை உருவாக்கியுள்ளது. இத்திட்டம் 1.42 கோடி மழைநீர் சேகரிப்பு கட்டமைப்புகளை ஏற்படுத்தும் நோக்கில் உருவாக்கப்பட்டுள்ளது.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய ஜல்சக்தித் துறை இணையமைச்சர் திரு பிஷ்வேஸ்வர் துடு தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898803
பிரதமர் அலுவலகம்
முத்ரா திட்டம் எண்ணற்ற இந்தியர்கள் தங்களின் தொழில்துறை திறன்களை வெளிப்படுத்தவும், வேலை வாய்ப்பை உருவாக்குபவராக மாற்றவுமான வாய்ப்பை அளித்துள்ளது: பிரதமர்
பிரதமரின் முத்ரா திட்டம் தொடங்கப்பட்டதிலிருந்து கடந்த 7 ஆண்டுகளில் எண்ணற்ற இந்தியர்கள் தங்களின் தொழில்துறை திறன்களை வெளிப்படுத்தவும், வேலை வாய்ப்பை உருவாக்குபவராக மாற்றவும் வாய்ப்பை அளித்திருப்பதாக பிரதமர் திரு நரேந்திர மோடி தெரிவித்துள்ளார். இந்த 7 ஆண்டுகளில் மாற்றத்தை ஏற்படுத்துவதாகவும் கவுரவத்தையும், வளத்தையும், அதிகப்படுத்துவதாகவும் முத்ரா திட்டம் விளங்குவதாக அவர் கூறினார்.
மைகவ் இந்தியா ட்விட்டருக்கு பதில் அளித்து பிரதமர் ட்விட்டர் பதிவில் கூறியிருப்பதாவது:
“ #நிதியில்லாதவர்களுக்கு நி்தியுதவி என்ற கோட்பாட்டினால், வழிநடத்தப்பட்ட முத்ரா திட்டம் எண்ணற்ற இந்தியர்கள் தங்களின் தொழில்துறை திறன்களை வெளிப்படுத்தவும், வேலை வாய்ப்பை உருவாக்குபவராக மாற்றவும் வாய்ப்பை அளித்துள்ளது. #பிரதமரின் முத்ரா திட்டத்தின் 7 ஆண்டுகள் பற்றி நாம் குறிப்பிடும் நிலையில், அது எவ்வாறு மாற்றத்தை ஏற்படுத்துவதாகவும் கவுரவத்தையும், வளத்தையும், அதிகப்படுத்துவதாகவும் இருக்கிறது என்பதை அறிவோம்”
உள்நாட்டு விமானப் போக்குவரத்து அமைச்சகம்
நாடு முழுவதும் அத்தியாவசிய மருத்துவப் பொருள்களை விநியோகிக்க உயிர்காக்கும் உதான் திட்டத்தின் கீழ் 422 விமானங்கள் இயக்கம்.
உயிர்காக்கும் உதான் திட்டத்தின் கீழ் 422 விமானங்களை ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் நிறுவனங்கள் இயக்கியுள்ளன. இதில், 244 விமானங்கள் ஏர் இந்தியா, அலையன்ஸ் ஏர் நிறுவனங்களால் இயக்கப்பட்டன. இதுவரை, சுமார் 790.22 டன் சரக்குகளை இந்த விமானங்கள் ஏற்றிச் சென்றுள்ளன. இதுவரை 4,13,538 கி.மீ. தூரத்தை உயிர்காக்கும் உதான் விமானங்கள் கடந்துள்ளன. கொவிட்-19 தொற்றுக்கு எதிராகப் போராடி வரும் இந்தியாவுக்கு ஒத்துழைப்பு அளிக்க ‘உயிர்காக்கும் உதான்’ விமானங்கள், மத்திய சிவில் விமானப் போக்குவரத்து அமைச்சகத்தால் தொலைதூரப் பகுதிகளுக்கும் அத்தியாவசியமான மருத்துவப் பொருள்களை கொண்டு செல்வதற்காக இயக்கப்படுகின்றன.
சர்வதேசப் பிரிவில், மருந்துகள், மருத்துவ உபகரணங்கள், கொவிட்-19 நிவாரணப் பொருள்களை ஏற்றுவதற்காக ,கிழக்கு ஆசியாவுடன் சரக்கு விமானப்போக்குவரத்து தொடர்பு உருவாக்கப்பட்டுள்ளது. ஏர் இந்தியா 842 டன் மருத்துவப் பொருள்களைக் கொண்டுவந்துள்ளது.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகன ஆவணங்கள் செல்லுபடியாகும் காலகெடு இந்த ஆண்டு டிசம்பர் வரை நீட்டிக்கப்பட்டுள்ளது
மோட்டார் வாகனச் சட்டம், 1988 மற்றும் மத்திய மோட்டார் வாகன விதிகள், 1989 ஆகியவற்றின் கீழ் உடற்தகுதி, அனுமதி, உரிமம், பதிவு அல்லது பிற ஆவணங்களின் செல்லுபடியாகும் காலக்கெடுவை டிசம்பர் 30, 2020 வரை நீட்டிக்க சாலைப் போக்குவரத்து மற்றும் நெடுஞ்சாலை அமைச்சகம் முடிவு செய்துள்ளது. மோட்டார் வாகனச் சட்டம், 1988 மற்றும் மத்திய மோட்டார் வாகன விதிகள், 1989 தொடர்பான ஆவணங்களின் செல்லுபடியை நீட்டிப்பது தொடர்பாக இந்த ஆண்டு மார்ச் 30 மற்றும் ஜூன் 9ஆம் தேதிகளில் அமைச்சகம் முன்னதாக ஆலோசனைகளை வெளியிட்டது. அதில் உடற்தகுதி, அனுமதி , உரிமம், பதிவுசெய்தல் அல்லது வேறு ஏதேனும் சம்பந்தப்பட்ட ஆவணங்கள் ஆகியவற்றின் செல்லுபடியாகும் காலக்கெடு செப்டம்பர் 30, 2020 வரை செல்லுபடியாகும் என்று கருதப்படலாம் என்று அறிவுறுத்தப்பட்டிருந்தது.
நாடு முழுவதும் கோவிட்-19 பரவுவதைத் தடுப்பதற்கான முயற்சிகள் காரணமாகவும், தற்போதிருக்கும் மோசமான நிலைமையைக் கருத்தில் கொண்டும், மேற்கூறிய அனைத்து ஆவணங்களுக்கான காலக்கெடு ஊரடங்கு காரணமாக மேலும் நீட்டிக்க முடிவு செய்யப்பட்டுள்ளது. அதாவது பிப்ரவரி 1, 2020 காலாவதியாகும் ஆவணங்கள் டிசம்பர் 31, 2020 க்குள் காலாவதியாகிவிடும் அனைத்து ஆவணங்களின் காலக்கெடுவுக்கும் இது பொருந்தும் .என்பதுடன் டிசம்பர் 31, 2020 வரை இது செல்லுபடியாகும். அத்தகைய ஆவணங்களை டிசம்பர் 31, 2020 வரை செல்லுபடியாகும் வகையில் செயல்படுத்த அமலாக்க அதிகாரிகளுக்கு அறிவுறுத்தப்பட்டுள்ளது.
மத்திய அமைச்சரவை
இந்தியா – பிரேசில் இடையே இரட்டை வரிவிதிப்புத் தவிர்ப்பு மற்றும் வருமான வரி தொடர்பான வரி ஏய்ப்பு, தவிர்ப்பு உடன்படிக்கையைத் திருத்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – பிரேசில் அரசுகளுக்கு இடையேயான இரட்டை வரிவிதிப்புத் தவிர்ப்பு மற்றும் வருமான வரி தொடர்பான வரி ஏய்ப்பு, தவிர்ப்பு உடன்படிக்கையில் நெறிமுறைத் திருத்தம் மேற்கொள்ள மத்திய அமைச்சரவை ஒப்புதல் அளிக்கப்பட்டுள்ளது.
செயலாக்க வழிமுறை மற்றும் இலக்குகள்:
அமைச்சரவை ஒப்புதலுக்கு பிறகு, நெறிமுறைகளைச் செயல்படுத்தத் தேவையான நடைமுறைகள் நிறைவேற்றி முடிக்கப்படும். இதன் செயலாக்கம் அமைச்சகத்தால் கண்காணிக்கப்பட்டு அரசுக்கு தகவல் தெரிவிக்கப்படும்.
--
(
ரெயில்வே அமைச்சகம்
பிரத்யேக சரக்குத் தடங்களில் இறுதிப் புள்ளி வரை சென்றடைவதை உறுதி செய்யவேண்டும்: திரு பியூஷ் கோயல்
பிரத்யேக சரக்குத் தடங்களில் இறுதிப் புள்ளி வரை சென்றடைவதை உறுதி செய்து, பிரத்யேக சரக்குத் தடங்களின் வளர்ச்சியில் உள்ள தடையைப் போக்குவதற்கான நடவடிக்கையை ரயில்வே எடுக்க வேண்டும் என்று ரயில்வே, மற்றும் வர்த்தகம் மற்றும் தொழில்கள், மற்றும் நுகர்வோர் விவகாரங்கள் அமைச்சர் திரு.பியூஷ் கோயல் கூறினார்.
இனி வரவுள்ள பிரத்யேக சரக்குத் தடங்களின் மேம்பாடு குறித்து ஆய்வு செய்த அவர், நிலம் கையகப்படுத்துதலில் மிச்சமிருக்கும் பணிகளை விரைவில் நிறைவு செய்வதற்காக அனைத்துப் பங்குதாரர்களிடமும் தொடர்ந்து ஒன்றிணைந்து பணியாற்றுமாறு அதிகாரிகளைக் கேட்டுக்கொண்டார்.
351 கிலோமீட்டர் நீளமுள்ள பிரத்யேக கிழக்கு சரக்குத் தடத்தின் ‘புதிய பந்திப்பூர்-புதிய குர்ஜா பிரிவை’ பிரதமர் திரு.நரேந்திர மோடி நாளை திறந்து வைக்கிறார்.
பிரயாக்ராஜில் உள்ள பிரத்யேக கிழக்கு சரக்குத் தடத்தின் செயல்பாட்டுக் கட்டுப்பாட்டு மையத்தையும் பிரதமர் திறந்து வைப்பார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://pib.gov.in/PressReleasePage.aspx?PRID=1684192
---
(Visitor Counter : 123
ஜவுளித்துறை அமைச்சகம்
2018-19ம் ஆண்டின் சிறந்த தனி மாநாட்டு மையத்திற்கான தேசிய சுற்றுலா விருது கிரேட்டர் நொய்டாவில் உள்ள இந்திய கண்காட்சி மையம் மற்றும் நிறுவனத்திற்கு கிடைத்துள்ளது
புது தில்லியில் செப்டம்ர் 27, 2022 அன்று நடைபெற்ற தேசிய சுற்றுலா விருது 2022 நிகழ்ச்சியின் போது, 2018-19ம் ஆண்டின் சிறந்த தனி மாநாட்டு மையத்திற்கான தேசிய சுற்றுலா விருதை இந்திய கண்காட்சி மையம் மற்றும் நிறுவனம் பெற்றது
குடியரசுத் துணைத்தலைவர் திரு ஜெகதீப் தன்கரிடமிருந்து இவ்விருதை இந்திய கண்காட்சி நிறுவனத்தின் தலைவர் திரு ராஜேஷ் குமார், தலைமை செயல் அதிகாரி திரு சுதீப் சர்க்கார் ஆகியோர் பெற்றனர்.
பின்னர் பேசிய, இந்திய கண்காட்சி நிறுவனத்தலைவர் திரு ராஜேஷ் குமார், 2,35000 சதுர மீட்டர் பரப்பளவில் அனைத்து விதமான வர்த்தக நிகழ்வுகளுக்கும், வசதிகளுடன் கூடிய உலகத் தரம் வாய்ந்த இடமாக இது அமைந்துள்ளதாக கூறினார். இதில் இந்திய ஏற்றுமதியாளர்களின் 800 நிரந்தர காட்சிக்கூடங்களும், 14 பன்னோக்கு வளாகங்களும், 29 கூட்ட அரங்குகளும், 4 திறந்த வெளி பகுதிகளும், 4 சிறப்பு உணவகங்களும் உள்ளதாக தெரிவித்தார். விரைவில் மின்தடையில்லாத வகையில், 34 மெகாவாட் மின்சார வசதியுடன் 134 படுக்கைகளுடன் கூடிய ஹோட்டல் கட்டப்படும் என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862881
கலாசாரத்துறை அமைச்சகம்
காந்தி ஸ்மிருதி மற்றும் தர்ஷன் சமிதியின் துணை தலைவராக திரு விஜய் கோயல் பொறுப்பேற்பு
காந்தி ஸ்மிருதி மற்றும் தர்ஷன் சமிதியின் துணை தலைவராக முன்னாள் மத்திய அமைச்சர் திரு விஜய் கோயல் நேற்று பொறுப்பேற்றார். புதுதில்லியில் மகாத்மா காந்தி உயிர் தியாகம் செய்த பகுதியில் நடைபெற்ற நிகழ்ச்சியில் பேசிய அவர், தமக்கு துணைத் தலைவர் பதவி வழங்கியிருப்பதன் வாயிலாக பிரதமர் திரு நரேந்திர மோடி தம்மீது நம்பிக்கைக் கொண்டிருப்பதாகக் கூறினார். மகாத்மா காந்தியின் வாழ்க்கை, போதனைகள் மற்றும் தத்துவங்களைப் பரவலாக்கத் தேவையான அனைத்து நடவடிக்கைகளும் மேற்கொள்ளப்படும் என்று அவர் உறுதியளித்தார்.
மேலும், மகாத்மா காந்தியின் வாழ்க்கை பற்றிய செய்தியை நாடு முழுவதும் ஒவ்வொரு வீட்டிற்கும் கொண்டு சேர்ப்பது அவசியம் என்று அவர் வலியுறுத்தினார். ஸ்வச்சதா, மின்னணு இந்தியா, கழிவறைகள் கட்டமைப்பு போன்ற பிரதமர் திரு நரேந்திர மோடியின் முக்கிய திட்டங்கள் அனைத்தும் முன்னேறிய இந்தியாவை உருவாக்கும் மகாத்மா காந்தியின் தொலைநோக்குப் பார்வையை பிரதிபலிப்பதாக திரு கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754101
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்க திட்டத்தின் கீழ் தமிழகத்தில் உதவி பெற்றுள்ள பெண் பயனாளிகளின் விவரங்கள்
நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ராணே, கீழ்காணும் தகவல்களை வழங்கினார்.
விவசாயம் சாராத துறைகளில் குறு நிறுவனங்களை உருவாக்குவதன் மூலம் நாட்டில் வேலைவாய்ப்புகளை உருவாக்குவதற்காக 2008-09 முதல் பிரதமரின் வேலைவாய்ப்பு உருவாக்க திட்டத்தை மத்திய சிறு, குறு மற்றும் நடுத்தர தொழில்கள் அமைச்சகம் செயல்படுத்தி வருகிறது.
காதி மற்றும் கிராமப்புற தொழில்கள் ஆணையத்தை மைய முகமையாகக் கொண்டு பிரதமரின் வேலைவாய்ப்பு உருவாக்க திட்டத்தை மத்திய சிறு, குறு மற்றும் நடுத்தர தொழில்கள் அமைச்சகம் செயல்படுத்தி வருகிறது.
திட்டத்தின் தொடக்கத்திலிருந்து 31.12.2021 வரை, சுமார் 7.38 லட்சம் புதிய குறு நிறுவனங்களுக்கு ரூ.17819.23 கோடி மணி மானியத்தைப் பயன்படுத்தி உதவி செய்யப்பட்டுள்ளது. சுமார் 60.60 லட்சம் பேருக்கு வேலைவாய்ப்புகள் இதன் மூலம் உருவாக்கியுள்ளன. குறு நிறுவனங்களில் 50%-ஐ பட்டியல் பிரிவு/பழங்குடியின/பெண் தொழில் முனைவோர் தொடங்கியுள்ளனர்.
இத்திட்டத்தின் கீழ் தமிழ்நாட்டில் 2018-19-ம் ஆண்டு 2463 பெண் பயனாளிகளும், 2019-20-ம் ஆண்டு 2841 பெண் பயனாளிகளும், 2020-21-ம் ஆண்டு 2663 பெண் பயனாளிகளும், 2021-22-ம் ஆண்டு 2022 ஜனவரி 27 வரை 1699 பெண் பயனாளிகளும் உதவி பெற்றுள்ளனர்.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795121
சிறப்பு சேவைகள் மற்றும் கட்டுரைகள்
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு கூட்டம்
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு நாள் வரும் 13.09.2021  காலை 11.00 மணியளவில் முதன்மை அஞ்சல் அதிகாரி, சென்னை பொது அஞ்சல் அலுவலகத்தில் நடைபெற உள்ளது. சென்னை பொது அஞ்சல் அலவலகத்தினால் மட்டும் அளிக்கப்படும் அஞ்சலக சேவைகள் குறித்து ஆலோசனைகள் / குறைகள் ஏதேனும் இருப்பின் வாடிக்கையாளர்கள் நேரிலோ அல்லது அஞ்சல் மூலமாகவோ அதன் விவரங்களை சென்னை பொது அஞ்சல் அலுவலம், சென்னை 600 001 என்ற முகவரிக்கு 11.09.2021 தேதிக்குள் வந்து சேரும்படி அனுப்பி வைக்க கோரப்படுகிறது.
இந்தத் தகவல், சென்னை 600 001 சென்னை பொது அஞ்சல் அலுவலகத்தின் முதன்மை அஞ்சல் அதிகாரி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
•••••••
(Visitor Counter : 63
எஃகுத்துறை அமைச்சகம்
விசாகப்பட்டினத்தில் ஆர்ஐஎன்எல்-ல் நிறுவனத்தின் மிகப் பெரிய கொவிட் சிகிச்சை மையம்: அமைச்சர் திரு தர்மேந்திர பிரதான் அர்ப்பணிப்பு
விசாகப்பட்டினத்தில் உள்ள ராஷ்ட்ரிய இஸ்பத் நிகாம் நிறுவனத்தின்  எஃகு ஆலை அமைத்துள்ள 300 ஆக்ஸிஜன் படுக்கைகளுடன் கூடிய மிகப் பெரிய கொவிட் சிகிச்சை மையத்தை பெட்ரோலியத்துறை அமைச்சர் திரு தர்மேந்திர பிரதான் இன்று நாட்டுக்கு அர்ப்பணித்தார்.
காணொலி காட்சி மூலம் நடந்த இந்த விழாவில், எஃகு துறை இணையமைச்சர் ஃபகன் சிங் குலாஸ்தே, ஆந்திர துணை முதல்வர் மற்றும் சுகாதாரத்துறை அமைச்சர் திரு ஏ. காளி கிருஷ்ணா சீனிவாஸ், மத்திய அரசு மற்றும் ஆர்ஐஎன்எல் அதிகாரிகள் கலந்து கொண்டனர்.
இந்த கொவிட் சிகிச்சை மையத்தின் தொடக்கம், கூட்டாட்சி முறைக்கு மிகச் சிறந்த உதாரணம் என குறிப்பட்ட அமைச்சர் திரு தர்மேந்திர பிரதான், ஜனநாயகத்தில் மக்களின் நலனை கவனிப்பதுதான் அரசின் பொறுப்பு என கூறினார்.
ஆந்திர அரசு மற்றும் உள்ளூர் நிர்வாகத்தின் ஒத்துழைப்பு மற்றும் ஆதரவால், ‘‘எங்கு தொற்று உள்ளதோ...அங்கு சிகிச்சை அவசியம்’’ என்ற பிரதமரின் தொலைநோக்கை ஆர்ஐஎன்எல் நிறுவனத்தால், விரைவாக அமல்படுத்த முடிந்தது என அவர் கூறினார். பிரதமரின் அழைப்பை ஏற்று எஃகு நிறுவனங்களுக்கு அருகே ஆக்ஸிஜன் வசதியுடன் நாங்கள் மிகப் பெரிய கொவிட் சிகிச்சை மையங்களை அமைத்து வருகிறோம் என அவர் கூறினார்.
கொவிட் 2ம் அலையில் மத்தியில் நாம் தற்போது இருக்கிறோம். ஆக்ஸிஜன், ரெம்டெசிவிர் மற்றும் இதர மருந்துகள் கிடைப்பதன் மூலம் இந்த சவாலை நாம் வென்றுள்ளோம். நமது அடுத்த சவால், நாட்டு மக்கள் அனைவருக்கும் தடுப்பூசி போடுவதுதான். உள்நாட்டு உற்பாத்தியாளர்கள் தடுப்பூசி உற்பத்தியை அதிகரித்துள்ளதாலும், வெளிநாட்டு தயாரிப்பாளர்களுடன் பேச்சுவார்த்தை நடப்பதாலும், ஜூன் மாதம் முதல் தடுப்பூசி விநியோகம் அதிகரிக்கும். ஆர்ஐஎன்எல் நிறுவனமும், மாநில அரசுடன் இணைந்து மக்களுக்கு தடுப்பூசி போடும் பணியில் ஒத்துழைப்புடன் செயல்படுவது மகிழ்சி அளிக்கிறது என அமைச்சர் திரு தர்மேந்திர பிரதான் கூறினார்.
இந்த 300 படுக்கைகளுடன் கூடிய கொவிட் மையம் தொடக்கம் தான், இரண்டாவது கட்டத்தில் இந்த கொவிட் சிகிச்சை மையத்தின் படுக்கைகள் எண்ணிக்கை 1000-ஆக உயர்த்தப்படும் என அமைச்சர் திரு தர்மேந்திர பிரதான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722860
----
(Visitor Counter : 132
ஊரக வளர்ச்சி அமைச்சகம்
இரண்டு கோடி சகோதரிகளை லட்சாதிபதிகளாக்க உறுதி; மகளிர் சுய உதவிக்குழுக்களுக்கு ட்ரோன் பயிற்சி: பிரதமர்
பிரதமர் திரு நரேந்திர மோடி நாட்டின் இரண்டு கோடி சகோதரிகளை லட்சாதிபதிகளாக்க நாட்டிலுள்ள மகளிர் சுய உதவிக் குழுக்களுடன் அரசு இணைந்து பணியாற்றி வருவதாக, செங்கோட்டையில் ஆற்றிய 77வது சுதந்திர தின உரையில் தெரிவித்துள்ளார். நாட்டில் இன்று 10 கோடி பெண்கள் மகளிர் சுய உதவிக் குழுக்களுடன் இணைந்துள்ளதாகக் கூறினார். இன்று கிராமங்களில் ஒரு சகோதரி வங்கியிலும், ஒரு சகோதரி அங்கன்வாடியிலும் ஒரு சகோதரி மருந்துகளை விநியோகம் செய்வதையும் காணலாம் என்றார்.
மேலும் வேளாண் தொழில்நுட்பம் குறித்துப் பேசிய பிரதமர், கிராமப்புற வளர்ச்சியில் அறிவியல் மற்றும் தொழில்நுட்பத்தின் திறனைப் பெருமளவு பயன்படுத்த வேண்டும் என்று வலியுறுத்தினார். 15,000 மகளிர் சுய உதவிக் குழுக்களுக்கு ட்ரோன்களை இயக்குவதற்கும் பழுதுபார்ப்பதற்கும் கடன் மற்றும் பயிற்சி வழங்கப்படும் என்றும் பிரதமர் கூறினார். "ட்ரோன் கி உடான்" திட்டம் இந்த மகளிர் சுய உதவிக் குழுக்களால் மேற்கொள்ளப்படும் என்றும் பிரதமர் கூறினார்.
பிரதமர் அலுவலகம்
மருத்துவர்கள் தினத்தில் பிரதமர் மருத்துவர்களுக்கு வாழ்த்து
மருத்துவர்கள் தினத்தை முன்னிட்டு பிரதமர் திரு நரேந்திர மோடி, மருத்துவர்களுக்கு வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், "மருத்துவர்கள் தினத்தன்று, அனைத்து மருத்துவர்களுக்கும் எனது வாழ்த்துகள். மருத்துவ உலகில் இந்தியாவின் முன்னேற்றம் மிகவும் பாராட்டத்தக்கது. மேலும், நமது புவியை ஆரோக்கியமாக வைத்திருப்பதிலும் இந்தியா பங்களித்திருக்கிறது.
சில நாட்களுக்கு முன்பு மனதின் குரல் நிகழ்ச்சியில் போது நான் சொன்னது இங்கே https://twitter.com/i/status/1410439837044252673 " என்று கூறியுள்ளார்.
(
சிறப்பு சேவைகள் மற்றும் கட்டுரைகள்
தமிழகத்தில் திறன் மேம்பாட்டு மையங்கள்
பிரதமர் கவுசல் விகாஸ் திட்டத்தின் கீழ், தமிழகத்தில் 17.03.2020 வரை குறுகிய கால படிப்புகள் மற்றும் முந்தைய கற்றலுக்கு அங்கீகாரம் திட்டங்களில் முறையே, 2.25 லட்சம் மற்றும் 1.79 லட்சம் பேருக்கு பயிற்சி அளிக்கப்பட்டு, சான்றிதழ் வழங்கப்பட்டுள்ளதாக மத்திய திறன் மேம்பாடு மற்றும் தொழில்முனைவோர் துறை இணையமைச்சர் திரு. ஆர்.கே. சிங் கூறியுள்ளார்.
பொதுமுடக்கம் காரணமாக, வெளிநாடுகளில் வேலை இழந்து, அண்மையில் இந்தியாவுக்கு, குறிப்பாக தமிழகத்துக்கு திரும்பி வந்தவர்களுக்கு தனிப்பட்ட முறையில் திறன் மேம்பாட்டு பயிற்சி அளிக்கும் உத்தேசம் உள்ளதா என, மக்களவை உறுப்பினர் திரு. ஆ.ராசா கேள்வி எழுப்பியுள்ளார். தமிழகத்தில் கடந்த மூன்று ஆண்டுகளிலும், நடப்பு ஆண்டில் இதுவரையிலும், பயிற்சி பெற்றவர்களில், பொதுத்துறை மற்றும் தனியார் நிறுவனங்களில் எவ்வளவு பேருக்கு வேலை கொடுக்கப்பட்டுள்ளது என்றும் அவர் வினவியுள்ளார்.
உறுப்பினரின் கேள்விகளுக்கு பதில் அளித்த அமைச்சர், பொது முடக்க காலத்தின் போது, வெளிநாடுகளில் இருந்து அண்மையில் வேலை இல்லாமல், தாயகம் திரும்பிய இளைஞர்களுக்கு தனியாக திறன் மேம்பாட்டு பயிற்சி அளிக்கப்படவில்லை என்று கூறினார். இருப்பினும் அவர்கள், தற்போது நடைமுறையில் உள்ள பல்வேறு திறன் மேம்பாட்டு திட்டங்களில் பதிவு செய்து கொள்ளலாம் எனக் கூறிய அமைச்சர், வெளிநாடுகளிலிருந்து இந்தியா திரும்பியவர்கள் வேலை வாய்ப்புகளை அணுகும் வகையில், இந்திய அரசின் சுவதேஸ் திட்டம், திறன் கண்டறிதல் வசதியை அளித்து வருகிறது என்றார்.
திறன் இந்தியா இயக்கத்தின் கீழ், மத்திய திறன் மேம்பாடு மற்றும் தொழில் முனைவோர் அமைச்சகம் தமிழகம் உள்பட நாடு முழுவதும் மேற்கூறிய இரண்டு திட்டங்களை அமல்படுத்தி வருவதாகத் தெரிவித்தார். பயிற்சி பெற்றவர்களில், 1.15 லட்சம் பேருக்கு வேலை அளிக்கப்பட்டுள்ளதாக அவர் தெரிவித்தார். 2.51 லட்சம் பேர் முந்தைய கற்றலுக்கு அங்கீகாரம் திட்டத்தின் கீழ், இணைக்கப்பட்டுள்ளதாக அவர் கூறினார்.
தமிழகத்தில், தேசிய திறன் மேம்பாட்டு கழகம், மாநில திறன் மேம்பாட்டு இயக்கம் ஆகியவை இதற்காக நியமிக்கப்பட்ட பயிற்சி அளிப்பவர்கள் மூலம் , பிரதமர் கவுசல் விகாஸ் திட்டத்தை, அமல்படுத்தி வருவதாக அமைச்சர் கூறினார்.
•••••••
(Visitor Counter : 100
சிறப்பு சேவைகள் மற்றும் கட்டுரைகள்
உலகளாவிய மற்றும் ஆசிய வளர்ச்சியின் உந்து சக்தியாக இந்தியா உருவெடுக்கும்: மோர்கன் ஸ்டான்லி ஆய்வறிக்கையில் தகவல்
உலகளாவிய மற்றும் ஆசிய வளர்ச்சியின் உந்து சக்தியாக இந்தியா உருவெடுக்கும் என மோர்கன் ஸ்டான்லி ஆய்வறிக்கையில் தெரிவிக்கப்பட்டுள்ளது. கடந்த 2014 ஆம் ஆண்டு முதல் தற்போது வரை பல்வேறு துறைகளில் மாற்றங்களை ஏற்படுத்தியிருப்பதாகவும், இதன் மூலம் உலகளாவிய வளர்ச்சியின் உந்துசக்தியாக இந்தியா மாறுவதற்கான வாய்ப்பு உருவாகியிருப்பதாகவும் அந்த ஆய்வறிக்கையில் கூறப்பட்டுள்ளது.
கடந்த 2013 ஆம் ஆண்டுடன் ஒப்பிடும்போது நடப்பாண்டில் இந்தியா ஒட்டுமொத்தமான மாற்றங்களை எதிர்கொண்டிருப்பதாகவும் கூறப்பட்டுள்ளது.
பத்தாண்டு காலங்களில் உலகளவில் சந்தை மற்றும் குறு நிறுவனங்களின் தலைசிறந்தப் பங்களிப்பின் மூலம் இந்தியா முன்னணி நாடாக முன்னேறியிருப்பதாக அந்த அறிக்கை தெரிவிக்கிறது.
அடுத்த 25 ஆண்டுகளில், இரண்டாவது மிகப் பெரிய பொருளாதார நாடாக இந்தியா உருமாறும் என்றும், பங்குச்சந்தைகளில் சிறந்த பங்களிப்பை கொடுக்கும் நாடுகளில் ஒன்றாக இந்தியா இடம் பெறும் என்றும் தெரிவிக்கப்பட்டுள்ளது. குறிப்பாக 2014 ஆம் ஆண்டு முதல் தற்போது வரை இந்தியாவில் உருவாக்கப்பட்டுள்ள மாற்றங்கள் சர்வதேச அளவிலான முன்னேற்றத்திற்கு வழிவகுப்பதாகவும் தெரிவிக்கப்பட்டுள்ளது.
பத்து மிகப்பெரிய மாற்றங்கள் உருவாக்கப்பட்டிருப்பதாகவும், விநியோகத்திற்கு உகந்த கொள்கை சீர்திருத்தங்கள், பொருளாதார மேம்பாடு, நேரடி வங்கி பணப் பரிவர்த்தனை, அந்நிய நேரடி முதலீடு, பணவீக்க இலக்கு உள்ளிட்டவை அவற்றில் அடங்கும் எனவும் தெரிவிக்கிறது இந்த ஆய்வறிக்கை. மத்திய அரசின் சிறப்பான கொள்கைகளை தேர்வு செய்யும் அணுகுமுறையே இத்தகைய மாற்றங்களுக்கு வித்திட்டு பொருளாதார மேம்பாட்டிற்கு வழிவகுத்திருக்கிறது.
இதன் பலனாக உற்பத்தியிலும், செலவீன மூலதனத்திலும் புதிய உச்சம் உருவாக்கப்பட்டிருப்பதுடன், இதன் மூலம் உள்நாட்டு ஒட்டு மொத்த உற்பத்தி அதிகரிக்க வாய்ப்பு ஏற்பட்டிருப்பதாகவும் மோர்கன் ஸ்டான்லி ஆய்வறிக்கையில் தெரிவிக்கப்பட்டுள்ளது. மேலும் இந்தியாவின் ஏற்றுமதி சந்தைப் பங்குகள், 2031 ஆம் ஆண்டில் 4.5% அதிகரிக்க வாய்ப்பிருப்பதாகவும் மதிப்பிடப்பட்டுள்ளது. அதாவது கடந்த 2021 ஆம் ஆண்டுன் ஒப்பிடும் போது சரக்கு மற்றும் சேவை பொருட்கள் ஏற்றுமதி இரண்டு மடங்கு உயரும்.
இந்தியாவின் தனிநபர் வருமானம் தற்போது 2,200 டாலராக இருப்பதாகவும், இது வரும் 2032 ஆம் நிதியாண்டில் 5,200 டாலராக அதிகரிக்கும் எனவும் அந்த அறிக்கையில் மதிப்பிடப்பட்டுள்ளது.
எதிர்வரும் 2024 ஆம் ஆண்டு நாடாளுமன்றத் தேர்தலுக்கான எதிர்பார்ப்புகள், உலகளாவிய நிதி நெருக்கடி ஆகிவற்றுடன் தட்டுப்பாடு காரணமாக அத்தியாவசியப் பொருட்களின் விலையேற்றம் மற்றும் திறமைமிக்க தொழிலாளர்கள் தட்டுப்பாடு உள்ளிட்டவை இந்தியாவின் வளர்ச்சிக்கு பெரும் சவாலாக இருக்கும் எனவும் மோர்கன் ஸ்டான்லி ஆய்வறிக்கையில் தெரிவிக்கப்பட்டுள்ளது.
பாதுகாப்பு அமைச்சகம்
பிரம்மோஸ் ஏவுகணை இந்திய கடற்படையால் வெற்றிகரமாக சோதித்துப் பார்க்கப்பட்டது
கப்பல்களை தாக்கும் பிரம்மோஸ் சூப்பர்சானிக் க்ரூஸ் ஏவுகணை இன்று காலை 9 மணிக்கு இந்திய கடற்படையால் வெற்றிகரமாக சோதித்துப் பார்க்கப்பட்டது. கடற்படையில் இருந்து விலக்கி வைக்கப்பட்ட பழைய கப்பல் ஒன்றின் மீது இந்த ஏவுகணை சோதிக்கப்பட்டது. கடும் விதிமுறைகளோடு ஏவப்பட்ட இந்த ஏவுகணை இலக்கை வெற்றிகரமாக தாக்கியது.
இந்தியாவின் ராணுவ ஆராய்ச்சி மற்றும் மேம்பாட்டு நிறுவனம் மற்றும் ரஷ்யாவின் என் பி ஓ எம் ஆகியவற்றின் கூட்டு நிறுவனமான பிரம்மோஸ் ஏரோஸ்பேஸ் பிரைவேட் லிமிடெட் நிறுவனத்தால் இணைந்து தயாரிக்கப்பட்டுள்ள பிரம்மோஸ் சூப்பர்சானிக் க்ரூஸ் ஏவுகணை, சவாலான போர்க்களங்களில் இலக்குகளை துல்லியமாக தாக்கும் திறன் பெற்றது. பல்வேறு சிறப்பம்சங்களுடன் கூடிய இந்த ஏவுகணை, இந்தியாவின் முப்படைகளிலும் இணைக்கப்பட்டுள்ளது.
2001-இல் முதல் முறையாக அறிமுகப்படுத்தப்பட்ட பிரம்மோஸ், இது வரை பல்வேறு சோதனைகளை வெற்றிகரமாக எதிர்கொண்டுள்ளது. இன்றைய வெற்றிகரமான பரிசோதனைக்காக இந்திய கடற்படையை ராணுவ ஆராய்ச்சி மற்றும் மேம்பாட்டுத் துறையின் செயலாளரும், ராணுவ ஆராய்ச்சி மற்றும் மேம்பாட்டு நிறுவனத்தின் தலைவருமான டாக்டர் ஜி சதீஷ் ரெட்டி பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1677433
-----
(Visitor Counter : 187
மனித வள மேம்பாட்டு அமைச்சகம்
மனிதவள மேம்பாட்டு அமைச்சகத்தின் வழிகாட்டுதலில் உருவாக்கப்பட்ட, தொடக்கக் கல்வியின் உயர்நிலை கல்வித் திட்டத்திற்கு எட்டு வார காலத்திற்கான NCERT திட்டத்தை மத்திய மனிதவள மேம்பாட்டுத் துறை அமைச்சர் வெளியிட்டார்.
தொடக்கக் கல்வியின் உயர் வகுப்புக்கான  மாற்றுக் கல்வித் திட்டத்தை மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' இன்று இணையவழி மூலம் வெளியிட்டார். கோவிட் -19 பாதிப்புச் சூழ்நிலையில் மாணவர்கள் வீடுகளில் தங்கியிருக்கும் காலத்தை, பெற்றோர்கள் மற்றும் ஆசிரியர்கள் உதவியுடன் வீட்டில் இருந்தபடியே பயனுள்ள வகையில் கழிப்பதற்கு, தொடக்கநிலை மற்றும் தொடக்க உயர்நிலைக் கல்வி மாணவர்கள், பெற்றோர் மற்றும் ஆசிரியர்களுக்கான மாற்றுக் கல்வி அட்டவணை வெளியிடப்பட்டது. இது மத்திய மனிதவள மேம்பாட்டு அமைச்சகத்தின் வழிகாட்டுதலில் NCERT மூலம் உருவாக்கப்பட்டுள்ளது.
நிகழ்ச்சியின் போது பேசிய அமைச்சர், ஆன்லைன் கற்றல் ஆதாரவளங்களைப் பயன்படுத்தி, கோவிட்-19 பாதிப்புச் சூழலை நல்ல முறையில் கையாள்வதற்கு மாணவர்கள், ஆசிரியர்கள், பள்ளிக்கூட முதல்வர்கள் மற்றும் பெற்றோர்களுக்கு வழிமுறைகளை சொல்லித் தருவதாக இது இருக்கும் என்று கூறினார். வீட்டில் இருந்தபடியே பள்ளிக் கல்வி கற்றல் திறனை மேம்படுத்திக் கொள்ள இது உதவும் என்றும் அவர் குறிப்பிட்டார். தொடக்கக் கல்வி உயர்நிலையில்  உள்ள மாணவர்களுக்கு நான்கு வாரங்களுக்கான கல்வி அட்டவணை வெளியிடப்பட்டிருந்தது. இப்போது அவர்களுக்கு அடுத்த எட்டு வாரங்களுக்கான அட்டவணை வெளியிடப்பட்டுள்ளது. பல்வேறு தொழில்நுட்ப வசதிகளையும், சமூக ஊடக வசதிகளையும் ஆசிரியர்கள் எப்படிப் பயன்படுத்திக் கொள்ளலாம் என்று இந்த அட்டவணையில் தெரிவிக்கப்பட்டுள்ளது. ஆர்வத்தை ஏற்படுத்தும் வகையில், கற்பவர், பெற்றோர் மற்றும் ஆசிரியர்களுக்கு உதவுவதாக இது இருக்கும்.
செல்போன், வானொலி, தொலைக்காட்சி, குறுஞ்செய்தி மற்றும் பல்வேறு சமூக ஊடகங்களில் தகவல்களை அளிக்கும் பல்வேறு அம்சங்களும் இதில் பயன்படுத்தப்பட்டுள்ளதாக அமைச்சர் பொக்ரியால் தெரிவித்தார். பலரிடம் இன்டர்நெட் வசதியுடன் கூடிய கைபேசி இல்லாதிருத்தல், வாட்ஸப், முகநூல், ட்விட்டர், கூகுள் போன்ற இதர சமூக ஊடகங்களைப் பயன்படுத்த முடியாத நிலையில் இருப்பதைக் கருத்தில் கொண்டு, செல்போன்களில் குறுஞ்செய்தி மூலம் அல்லது குரல் பதிவு மூலம் ஆசிரியர்கள் கற்பித்தல் செய்வதற்கான வழிகாட்டுதல் இதில் உள்ளது. இந்த அட்டவணையைப் பயன்படுத்திக் கொள்ள தொடக்கக் கல்வி மாணவர்களுக்கு பெற்றோர் உதவிட வேண்டும் என்று அவர் கேட்டுக் கொண்டுள்ளார்.
மாற்றுத் திறனாளிகள் உள்பட அனைத்துக் குழந்தைகளுக்கும் பயன்படும் வகையில், ஆடியோ புத்தகங்கள், வானொலிப் பயிற்சித் திட்டங்கள், வீடியோ பயிற்சித் திட்டங்களும் இதில் இருப்பதாக அமைச்சர் கூறினார்.
கலைப் பாடக் கல்வி, உடற்பயிற்சிகள், யோகா, தொழில் பயிற்சிக்கு முந்தைய திறன்கள் போன்றவற்றில் அனுபவ ரீதியில் கற்றல் செயல்பாடுகளும் இதில் உள்ளன என்று அவர் தெரிவித்தார்.